Bah’mutin taistelu

Bah’mutin taistelu on Bah’mutin kaupungissa ja sen lähiympäristössä itäisessä Ukrainassa käytävä konflikti, joka on osa Venäjän aloittamaa hyökkäyssotaa. Rintama on yksi ainoista, jolla Venäjä saavuttaa menestystä Ukrainan kuukausia jatkuneesta vastarinnasta huolimatta. Taistelu on vaatinut kymmeniätuhansia ihmishenkiä. 

Wagner Groupin perustaja Jevgeni Prigožin ja Venäjän puolustusministeriö väittivät 20. toukokuuta 2023, että Bah'mut oli kokonaan vallattu. Ukraina kiisti väitteet ja sanoi, että kaupungin puolesta käydään raskaita taisteluja. Ukrainan armeija myös kiisti Venäjän väitteen kaupungin valtaamisesta.

Kaupunki on suurelta osin tuhoutunut Venäjän lakkaamattomassa tykistö- ja raketinheitintulessa.

Venäjä alkoi keskittää hyökkäysvoimaansa Bah'mutiin heinäkuun puolivälin jälkeen vallattuaan Sjevjerodonetskin ja Lysytšanskin.

Bah’mutin taistelusta tuli 31. toukokuuta ihmiskunnan historian pisin taistelu.

Siviilitappiot 
5. marraskuuta Bah’mutin kaupunki ilmoitti 120 siviilin kuolleen taisteluissa. Joulukuun alussa Bah’mutin väkiluvun arveltiin olevan 7 000 - 15 000, kun ennen sotaa se oli 80 000. 9. maaliskuuta 2023 hallinto ilmoitti yli 4 000 siviilin kuolleen taisteluissa.

Sotarikokset 
Maaliskuussa 2023 julkaistiin video, jossa ukrainalainen sotavanki teloitetaan. Joidenkin Ukrainan medialähteiden ja bloggareiden mukaan videolla nähty sotavanki oli Oleksandr Igorevich Matsievskyi, joka oli kadonnut tammikuussa.

Lähteet 

Bah’mutin piiri
Donetskin alueen historia
Taistelut Venäjän hyökkäyksessä Ukrainaan